LW 65
Region: Asia Minor — Ionia

εδοξεν αξιων τοις κοσμοις και ται πολει ψαφιξαμενοις κατα τον νομον επειδη τηιοι δια προγονων φιλοι και συγγενεις υπαρχοντε[ς] τας αμας πολεος απεστειλαν ψαφισμα και πρειγευτας απολλοδοτον και κωλωταν οι και επελθοντες επι ταν εκκλησιαν και το ψαφισμα αποδοντες διελεγεν πεδα πανσας σπουδας και φιλοτιμιας περι τω ι γενεσθαι ταν καθιερωσιν τωι διονυσωι τας τε πολεος αυτων και τας χωρας και ταν ασυλιαν τα τε αλλα τα υπαρχοντα αυτοις ενδοξα και τιμια διαφυλαδεν και συνεπαυξεν ες τον αει χρονον περ[ι] δε των αυτων διαλεγεντος και περδικκα τω παρα τω βασιλεως φιλιππω πρειγευτα κοσμοις και ται πολει επαινεσαι μεν τονς πρειγευτανς διοτι καλως και συμφεροντως διελεγεν περι τας οικειοτατος τας υπαρχονσας αυτοις πορτ αμε και των λοιπων ενδοξων και τιμιων αποκρινασθαι δε οτι ο δαμος ο αυξιων διαφυλαδων ταν πορτι το θειον ευσεβειαν και ται πολει των τηιων ευχαριστειν βωλομενος ταν τε καθιερωσιν τωι διονυσωι τας τε πολεος των τηιων και τας χωρας αναδεικνυντι και παρδεχεται ιεραν και ασυλον καθοτι παρκαλει ο δαμος ο τηιων υπαρξει δε και ταλλα τιμια τηιοις παρ ται πολει των αυξιων νυν τε και αιει.